b'\n_START_ARTICLE_\nWerner Heuser\n_START_SECTION_\nBakgrunn\n_START_PARAGRAPH_\nWerner Heusers far var Franz Eugen Heuser (1847\xe2\x80\x931900) som var fabrikant i et spinneri. Moren var Eugenie (1849\xe2\x80\x931920), f\xc3\xb8dt Hoestermann._NEWLINE_Da Werner Heuser var ett \xc3\xa5r gammel forlot faren familien og dro til naboens hustru til New Braunfels i Comal County i Texas (USA). Hans dypt rystede mor overlot oppdragelsen av Werner og hans br\xc3\xb8dre Johann Peter Eugen (1873\xe2\x80\x931921) og Kuno (1876\xe2\x80\x931918) tidvis til entante, kalt Thekla, i Bonn._NEWLINE_Werner Heuser bes\xc3\xb8kte til 1896 gymnasiene i Bonn og Siegburg. Fra 1897 fylfte en l\xc3\xa6retid hos Villeroy & Boch, da bodde han gos en fetter i Merzig. Etter avslutning av denne utdannelsen dro Werner Heuser i 1900 til D\xc3\xbcsseldorf.\n_START_SECTION_\nKunstnerkarriere\n_START_PARAGRAPH_\nHeuser begynte ved kunstakademiet i D\xc3\xbcsseldorf i 1900 der han studerte blant annet under  Johann Peter Theodor Janssen, Adolf Maennchen og Eduard Gebhardt, og senere studerte han i Dresden. Fra 1905 til 1914 bodde han i Roma, Paris og S\xc3\xb8r-Frankrike, og fra 1914-1918 hadde han krigstjeneste. 1926-1937 var Heuser professor ved kunstakademiet i D\xc3\xbcsseldorf.\n_START_SECTION_\nEntartet\n_START_PARAGRAPH_\nEt av Werner Heusers bilder ("Taufe" fra 1919) var blant de beslaglagte bildene som nazi-regimet til Adolf Hitler viste fram p\xc3\xa5 den store "Entartete Kunst"-utstillingen i M\xc3\xbcnchen, 1937. (14 andre arbeider er katalogisert som beslaglagt).  Hensikten med utstillingen var \xc3\xa5 latterliggj\xc3\xb8re den modernistiske kunsten.\n_START_SECTION_\nEtter annen verdenskrig\n_START_PARAGRAPH_\nFra 1946-1949 var Heuser direkt\xc3\xb8r ved kunstakademiet i D\xc3\xbcsseldorf, og var en sentral person for gjenoppbyggingen av akademiet etter krigen.'